Reversi in C# - CodeProject 12,511,882 members (52,137 online)
LeThanh1251-Mar-08 17:19 very interesting Last Visit: 31-Dec-99 18:00 Last Update: 30-Sep-16 23:14Refresh1 Dermpoliep - Wikipedia
’n Poliep van sowat 1 cm in deursnee wat tydens ’n kolonoskopie ontdek is. Dit is verwyder deur dit uit te brand.
ICD-10 K63.5 & verskeie
’n Dermpoliep of kolorektale poliep is ’n poliep (groeisel) wat in die wand van die kolon of rektum voorkom. Poliepe wat nie behandel word nie, kan in kolorektale kanker ontwikkel.
Dermpoliepe word dikwels geklassifiseer volgens hul gedrag (kwaadaardig, voorkwaadaardig of niekwaadaardig) en/of oorsaak (byvoorbeeld weens ingewandsontsteking).
2 Opsporing en behandeling
Dermpoliepe word gewoonlik nie met simptome verbind nie. Wanneer simptome wel voorkom, is dit rektale bloeding, bloed in die stoelgang, maagpyn en moegheid. ’n Verandering in toiletgewoontes kan voorkom, soos hardlywigheid en diarree. Soms wanneer die poliep groot genoeg is om ’n obstruksie te veroorsaak, kan naarheid, vomering en kwaai hardlywigheid voorkom.
Opsporing en behandeling[wysig | wysig bron]
Dermpoliepe is óf gesteeld (met ’n steel aan die kolon se wand vas) óf sessiel (groei uit die wand self). Hulle kan opgespoor word met ’n kolonoskopie, sigmoïdoskopie, fekale okkultbloedtoets, DNS-toets van die stoelgang, digitale rektumondersoek of barium-enema.
Hulle kan tydens ’n kolonoskopie of sigmoïdoskopie verwyder word deur hulle uit te sny of brand. Poliepe wat moeilik is om te hanteer omdat hulle byvoorbeeld plat teen die kolon se wand lê, kan endoskopies verwyder word met ’n tegniek bekend as endoskopiese uitsnyding – ’n vloeistof word onder die groeisel gespuit om dit te lig en chirurgie te vergemaklik.
Bogenoemde tegnieke kan gebruik word as ’n alternatief vir ’n veel ingrypender kolektomie.
↑ Santero, Michael (2005-03-25). “Colon polyp symptoms, diagnosis and treatment”. MedicineNet.com. URL besoek op 2007-10-25.
↑ 2,0 2,1 2,2 Lehrer, Jenifer K. (2006-07-25). “Colorectal polyps”. MedlinePlus. URL besoek op 2007-10-25.
↑ 3,0 3,1 3,2 3,3 “Colon polyps”. Mayo Clinic: 2007-07-16. URL besoek op 2007-10-25.
↑ Classen, Meinhard; G.N.J. Tytgat; Charles J. Lightdale (2002). Gastroenterological Endoscopy. Thieme. p. 303. ISBN 1-58890-013-4.
↑ "How I Do It" — Removing large or sessile colonic polyps. Brian Saunders; St. Mark’s Academic Institute; Harrow, Middlesex, VK. URL besoek op 9 April 2008.
"How I Do It" — Removing large or sessile colonic polyps. Dr. Brian Saunders MD FRCP; St. Mark’s Academic Institute; Harrow, Middlesex, VK. URL besoek op 9 April 2008.
Poliepe: verduideliking en risiko's
Ontsluit van "https://af.wikipedia.org/w/index.php?title=Dermpoliep&oldid=1616378"
Die bladsy is laas op 18 November 2017 om 20:11 bygewerk.